
DEX-ul sapă groapa romanizării chiar cu ajutorul etimologiilor sale, 
care nu pot ascunde un adevăr teribil: cuvintele de „origine latină” 
sunt în minoritate. 


lată una din marile probleme ale custozilor romanizării. 


A inventa romanizarea n-a fost mare lucru. Ca teorie, de la 
tribune şi în articole propagandistice, a mers bine. Povestea cu 
împreunările masive între legionari şi femeile dace, care produceau 
în serie bebeluşi „romanizaţi”, a mers bine. Şi basna cu romanizarea 
celor optzeci și cinci la sută de daci liberi de către ciobani și 


negustori a mers fără probleme. 


Dar când au trebuit să alcătuiască instrumente ştiinţifice, 
dicționare explicative şi etimologice, aici custozii romanizării s-au 
împotmolit. 


Etimologiile lor, oricât de tare le-ar fi tras de păr, ca să aibă o 
cât de subțirică spoială ştiinţifică, nu puteau susţine nicidecum teoria 
romanizării dacilor. Cuvintele așa-zise latine se încăpăţânau să fie 
puţine. 


Şi atunci au recurs la o altă găselniță. Au născocit 
împrumutuile din vecini. Nu că romanizatorii noştri i-ar fi iubit 


nespus pe slavi, turci sau maghiari. 
Imprumuturile trebuiau să susțină dogma romanizării. 


„Astfel, după Cihac, limba română are 20% elemente latine, 
40% elemente slave, 20% turceşti şi încă 20% de alte origini. Prin 
urmare, 80% din lexicul limbii române ar fi constituit din 


împrumuturi — o situatie pe cât de bizară, pe atât de neadevărată”|i]. 


Meniu 


Şi cum din toate împrumuturile cele mai multe ne vin, 
conform DEX-ului, de la slavi, iată că avem alt miracol lingvistic 
descoperit de instrumentul cel mai „ştiințific” al Academiei: după 
fantastica şi nici pană azi dovedita romanizare, dacii au suportat şi o 


slavizare masivă. 


Povestea cu romanizarea o înțeleg. A prins pentru că a fost 
brodată pe invazia lui Traian. Fascinaţi de „cultura superioară” a 
legionarilor, care recitau prin castre din Ovidiu şi Vergiliu, dacii s-au 
lepădat de limba lor şi au învăţat latina. Aceeași fascinaţie i-a 
cuprins pe ciobani şi negustori. Ei s-au oferit să fie profesori de 
latină în teritoriile dacilor liberi, desăvârşind astfel cel mai mare 
miracol lingvistic cunoscut vreodată în istoria omenirii — 


romanizarea dacilor în numai 160 de ani. 


Dar cel de-al doilea miracol — dezicerea de cuvintele latine şi 


învățarea rapidă a celor slave — cum s-a produs? 


Doar la acești migratori nu se putea vorbi despre o „cultură 
superioară”? Și deci aici nu poate fi vorba de fascinaţie. Şi-apoi 
aceşti migratori nu ne-au ocupat. Obosiţi de drum, ei s-au aşezat în 
jurul nostru, sedentarizându-se. „S-au strâns de pe drumuri”, cum se 


zice-n popor. 


Atunci cum ne-au umplut limba cu atâtea slavisme? Tot prin 
ciobani şi negustori, trimişi în taină să ne slavizeze? După disperarea 
cu care custozii romanizării se apucă de orice pai, pentru a susține 
teoria care-i hrănește, nu m-aş mira dacă ar răspunde afirmativ la 


această întrebare. 


Să luăm însă o îndeletnicire de care oierii şi negustorii 
erau străini. 


Țesutul. Conform DEX-ului, dacele au luat de la legionari verbul a 
țese, spata, ițele şi sulul dintr-un sub(u)lum dat cu asterisc, adică 


reconstituit, deci inexistent în latina clasică. 


Apoi au așteptat jumătate de mileniu, ca să ia de la bulgari 
vătala, sucala, suveica, vârtelnița, războiul şi scripetele. De la sârbi 
stativele. De la slavi (nu se ştie de la care) au luat a nividi. De la 
vechii slavi (cum i-o fi întâlnit şi pe ăştia?), feavă. Deci au început să 
țese. Dar fără tălpigi, adică fără cele două pedale cu care se ridică şi 
se coboară itele. Vă închipuiţi ce incomoditate! Așa le trebuie, dacă 
n-au vrut să le ia şi pe acestea de la slavi. De ce i-au așteptat câteva 
sute de ani pe maghiari, ca să ia de la ei cuvântul talpă şi apoi să 
formeze cuvântul tălpig? Rămâne însă un mister de unde au 
împrumutat femeile dace pânza care ieşea din stativele lor. Căci 
DEX-ul o dă cu „et. nec”. 


Aşadar, din 15 termeni de bază legaţi de ţesut, nici unul nu 
este geto-dac. Patru sunt latini. Unul necunoscut. Iar restul, 


împrumutaţi din vecini. 


Intrebarea este: vedeți cumva romanizare în domeniul 


țesutului cu zece cuvinte din vecini, unul necunoscut şi numai patru 


latine? 


Dacă iei de bune împrumuturile din vecini, iarăşi se iscă o 
întrebare. De ce strămoaşele noastre n-au luat acești termeni de la 
legionari? lar dacă i-au luat, de ce s-au dezis de ei ca să ia alții de la 


slavi? 


Ce împrejurări istorice așa de speciale le-au silit să recurgă la 


gesturi aşa de anormale? 


Organizau cumva bulgarii cursuri de ţesut? Și mamele dace 
îşi trimiteau fiicele la ei? lar când se întorceau în cătunele lor, 
tinerele cursante mergeau din casă-n casă şi le convingeau pe mătuşe 
să uite termenii vechi şi să-i folosească pe cei bulgărești, fiindcă erau 
mai cu moţ? Erau bulgărismele o modă în epocă şi snoabele de la 
stative nu aveau altceva de făcut decât să-și polueze limba cu 


barbarisme? 


Logica şi bunul simţ refuză să creadă că noi n-am avut unelte 
de țesut şi nume pentru ele pană la venirea slavilor. Ori, un împrumut 
lingvistic se justifică, mai ales în cazul gospodăriilor naturale 
ţărăneşti, numai când se ia un obiect nou. Adevarul este că, neavând 
loc niciun fel de romanizare, dacele foloseau termenii geto-daci, pe 
care ii folosesc si azi țarancele noastre. Cand s-au sedentarizat, 
vecinii nostri i-au imprumutat din limba romană. În Dicţionarul 
Etimologic al Limbii Române pe baza cercetărilor de indo- 
europenistică Mihai Vinereanu arată că, dintre termenii legaţi de 
țesut pomeniți mai sus, doar iță şi război au origine incertă. Ceilalți 
au origine traco-dacă, provenind din diferite rădăcini proto-indo- 


europene. 
DEX-ul şi metoda răsfoirii dicţionarelor 


Mesajul subliminal, pe care caută să ni-l transmită autorii 
unor astfel de „miracole lingvistice” este: dincolo de romanizare noi 
nu avem rădăcini. Noi vorbim o limbă compusă din împrumuturi. 
Doamne fereşte, să ne gândim la traco-dacă. Sau la proto-indo- 
europeana de la care provin mai multe familii de limbi indo- 
europene. Acelea o fi având etimologii şi de acolo, dar româna, 


conform DEX-ului, nu! 


Este firesc să te întrebi: ce fel de metode ştiinţifice folosesc 
oamenii aceia când cercetează etimologia unui cuvânt? Metoda 
comparativ istorică? Cercetări de indo-europenistică? Logica? Bunul 
simț? 


Nici vorbă! În primul rând, etimologiile din DEX nu sunt 


rezultate ale cercetării. 
Ele sunt trase de păr. 


În al doilea rând, dogmă romanizării nu are nevoie de 
filologie comparată sau cercetări de indo-europenistică. 


Ea are o metodă specială. 


Metoda răsfoirii dicţionarelor. 
În ce constă ea? 


Răsfoitorii de dicționare se înconjoară cu dicționarele 
limbilor din jurul României şi, când găsesc un cuvânt cu o înfăţişare 
similară celui românesc, chiar dacă are alt sens, scriu că cel 
românesc e luat din acea limbă. De exemplu, se confecționează 
etimologia cuvântului „zârnă”, o plantă medicinală bine cunoscută 
de daci. Se purcede la răsfoirea dicţionarelor. Nu-i găsită nici în 
latină, nici la slavii din jurul nostru, nici la maghiari. Atunci se 
răsfoieşte dicționarul de slavă veche şi se găsește acolo un cuvânt 
zruno. Nu are importanță că înseamnă grăunte. Şi deci este 
incompatibil ca sens cu zârna[ii] noastră. Pentru răsfoitorii de 
dicţionare compatibilitatea semantică este un lucru minor, peste care 


ei sar cu uşurinţă. Se dă verdictul: provine din slava veche. 


Metoda răsfoirii dicționarelor mai conţine un procedeu inedit. 
Atunci când nu găsesc cuvântul românesc în niciun dicționar, se 
inventează unul în latină. Îi pun un asterisc, prin care fac trimitere la 
un cuvânt neatestat, dar reconstituit de răsfoitorii de dicționare. Ce 
vă mirați? Dacă s-a inventat fantastica şi nici până azi dovedita 
romanizare, de ce nu s-ar inventa, în numele ei, şi felurite cuvinte 


nici până azi atestate? 


Așa s-a întâmplat cu fâfa românească. Când au ajuns la ea, 
răsfoitorii de dicționare n-au găsit-o la vecini. Parcă-l aud pe cititor 
întrebând: „Dar de ce n-au dat-o cu «et. nec.»?” Pentru că s-ar fi 
putut „hipertrofia” vocabularul cu „et. nec.” şi atunci ar fi existat 
pericolul ca româna să fie considerată o limbă de „origine 


sei] 


necunoscută”. Ceea ce nu era deloc în favoarea romanizării. 


Şi atunci răsfoitorii de dicționare s-au gândit: născocim un 
substantiv latin itia. ÎL dăm cu steluță, adică nu se găseşte în 
dicționarul latin, dar autorii DEX-ului sunt siguri că ar fi putut 


exista, fie şi numai pentru ca din el să provină ,„țâța” românească. 


Acum ştiu că vă întrebaţi nedumeriti: „Dar de la cine o fi 


auzit dacii cuvântul titia, dacă el nu exista în limba legionarilor?” 


Ce întrebare dacomanică! Răsfoitorii de dicţionare nu trebuie 
puși în încurcătură cu întrebări de bun simţ. Altfel te numesc 


„dacoman”, „tracoman”. Ştiţi deja refrenul. 


În fine, ca să ne limpezim creierii de această „ameţeală 
etimologică” (vorba lui B.P. Hasdeu), să consultăm Dicţionarul 
Etimologic al domnului Mihai Vinereanu. Cu bunul simţ și 
rigurozitatea-i specifice, el arată că titia latin nu este atestat. În 
schimb, radicalul cu acelaşi sens se întâlneşte în mai multe grupuri 
de limbi indoeuropene. Cuvântul „ţâţă” provine de la un mai vechi 
radical proto-indo-european „fita”, „titia” similar cu „tata”,,teta”. 


Prin urmare fâța românească este traco-dacă. 


Din exemplele de mai sus nu este greu să obsevăm că DEX-ul 


nu permite limbii române să aibă vreo conexiune cu indo-europeana 


sau proto-indo-europeana. Ne-a pus în față bariera romanizării, 


dincolo de care nu avem voie să trecem nici măcar cu gândul. 
Darămite cu cercetările! 


Cine încearcă să treacă această barieră este învinuit că 


promovează „teorii nocive”. 
A cui linie o ţine DEX-ul? 


Şi totuşi, spiritele inteligente nu o să înceteze să-și pună 
întrebări numai de frica etichetelor manipulatoare inventate de 


custozii romanizării. 


Să vedem ce spune DEX-ul despre străvechea şi vrednica 
noastră încălțăminte tradițională. Este clar că vine din timpuri 
imemorabile. lar la cumpăna dintre ere şi până dacii liberi i-au 
alungat pe legionari, opinca dacică s-a luptat pe viaţă şi pe moarte cu 
sandala romană. Era uşoară, făcută dintr-o bucată de piele, încrețită 
pe la margini şi legată de picior cu nişte cureluşe subțiri numite 


„nojiţe”. 


Din Dicţionarul Etimologic al domnului Vinereanu aflam că 
opinca provine din fondul balcanic. Cuvântul este atestat în română, 
albaneză şi limbile slave de sud. Nojițele sunt, de asemenea, de 
origine traco-dacă. Deoarece albaneza şi româna dăinuie pe aceste 
meleaguri de mii de ani, iar slavii de sud sunt veniţi în secolul al VI- 
lea, este clar că ei au luat opinca fie din albaneză, fie din română. 


Acum ştiu că ardeți de nerăbdare să vedeţi ce zice DEX-ul. 


El o ţine pe-a lui. Le-am împrumutat. De la bulgari. Și 
opincile şi nojițele. 


Vă închipuiţi ce nedreptate?! DEX-ul refuză opincarilor până 
şi dreptul de a avea un cuvânt propriu pentru opincă. Asta chiar că nu 


i-o pot ierta venerabilului nostru instrument „ştiințific”. 


Cineva mi-ar putea reproşa: „Dar nu ţi-i totuna de unde 
provine cuvântul «opincăy»? De ce atâta consum de energie pentru a 


demonstra că-i dacic? Doar nu-i decât o simplă etimologie!” 


Ar fi o simplă etimologie, dacă DEX-ul ar spune adevărul. 
Dar mesajul subliminal transmis de etimologiile lui false este 
revoltător. Se ştie că strămoșii noştri, geto-dacii, credeau în 
nemurirea sufletului, credință care era pentru ei un izvor de curaj şi 
creativitate. Aveau tradiții puternice şi o cultură bogată, pe care le 
apărau cu dârzenie. Herodot (sec. V î.e.n.) scria că „sunt cei mai 
viteji dintre traci”. Calendarul de la Sarmizegetusa arată că aveau 
cunoştinţe avansate de astronomie. În dialogul Carmides Platon 
vorbește cu admiraţie despre medicina holistică a lui Zamolxe. 
Tăbliţele de la Sinaia mărturisesc că aveau scrisul lor. Cele mai mari 
muzee din lume, de la Ermitaj la Vatican, găzduiesc statui ale dacilor 


în atitudini demne şi inteligente. 


Şi numai DEX-ul îi prezintă ca pe nişte laşi ce şi-au 


abandonat limba maternă. Ca pe nişte inculți lipsiţi de spirit creativ. 


Având un dispreţ masochist față de tot ce-i al lor. Popoarele normale 
îşi apărau ţara şi limba cu scutul şi spada. Iar dacii ieșeau înaintea 


migratorilor cu căciula în mână și cerșeau cuvinte. 


„Dar e prea absurd: dacă te romanizezi, ia încaltea toate 
cuvintele de la romani. Nu aştepta o jumătate de mileniu, ca să iei 
opincă de la bulgari. Bine, să zicem că romanii nu aveau opinci. 
Atunci păstrează-ți cuvântul dacic. Hai să admitem că l-au păstrat. 
Dar nedumerirea e alta: cine i-a împins pe daci să ia opinca de la 


bulgari? Doar ei nu i-au ocupat pe daci!” ar spune un cititor istet. 


Etimologii absurde ca aceasta, instrumentul „ştiințific” al 


Academiei conţine cu nemiluita. 


Recunosc: n-am întâlnit o carte mai absurdă ca DEX-ul. Nu 
vorbesc de definiţii. Ele sunt neutre. Pentru că sunt universale. 


Dar când cobori în zona etimologiilor, este ca şi când ai intra 
într-o mocirlă, care te înghite şi te sufocă pe masură ce vrei să 
înţelegi ceva. DEX-ul pare un instrument ştiinţific inofensiv doar 
celor deprinşi să creadă fără a cerceta. Dar pentru un pământean 


curios şi cu imaginaţie este un lucru de râs şi de plâns. 


De râs, când te întrebi, de exemplu, cum se face că brânza-i 
„et. nec.”, cașu-i latin, iar ciobanul turc? Nu vă mai spun că a fost un 
timp când „stâna” era slavă şi „urda” maghiară. Acum vad că le dau 
cu „et. nec.” 


Şi asta, în ciuda faptului că B.P. Hasdeu, încă în secolul al 
XIX-lea, în Originile păstoriei la români. Studiu de filologie 
comparată (1874) şi Mihai Vinereanu în al său Dicţionar Etimologic 
al Limbii Române pe baza cercetărilor de indo-europenistică (2008) 


arată că brânza, stâna şi urda sunt de origine traco-dacă. 


În același studiu, Hasdeu arată că şi cioban este dacic. 
Combătându-l pe Roesler, care nu ne ştia limba, dar era sigur că l-am 
luat de la turci. În afară de multe alte argumente, Haşdeu îi amintea 
lui Roesler că turcii „reușiră abia în secolul XV a se apropia de 
hotarele Daciei, în timp ce cuvântul «cioban» figurează în cele mai 
vechi balade şi doine române, foarte anterioare cunoștinței noastre cu 
Sublima Poartă”. Acest cuvânt se regăseşte în numele multor 
localităţi româneşti, râuri, văi, măguri. De aceea, „a susține că abia 
după 1400 ciobanul se va fi introdus la români, încuibându-se apoi 
din capul locului în grai vulgar, în poezia poporană, în nomenclatura 
topică până-n creierii Carpaţilor, a afirma o asemenea anomalie ar fi 
ceva inadmisibil chiar dacă cuvântul ar avea o origine turanică, ceea 
ce nu este” |iii]. 


Mihai Vinereanu a demonstrat în al său Dicţionar Etimologic 
că Hasdeu a avut dreptate. Cioban este de origine traco-dacă şi 
provine din radicalul proto-indo-european keu- „a observa, a privi, a 
păzi”|iv]. 


Acum uitaţi-vă în DEX. El o ține pe-a lui. Ciobanul român 
este turc. 


Întrebarea firească este: a cui linie o ţine DEX-ul? A marelui 
cărturar B.P. Hasdeu, care ştia 14 limbi şi făcea filologie comparată 
la anul 1874? Sau a imigraţionistului Roesler, care susţinea că dacii 
au fost măcelăriți până la ultimul, iar românii s-au format în sudul 


Dunării şi au imigrat în Carpaţi abia după venirea maghiarilor? 


Acum aţi înțeles de ce DEX-ul nu poate fi numit instrument 
ştiinţific? 


Un intelectual cât de cât informat şi cu bun simţ nu se poate 
împăca cu faptul că asemenea absurdităţi se află într-o carte tipărită 
cu blagoslovirea Academiei. 


Sau vorba lui B.P. Hasdeu, care se lupta şi el cu etimologiile 
fanteziste al Societăţii Academice de atunci (aceasta afirma ca 
„cioban” provine din combinarea a două cuvinte latinești: opilio 
-„„stână” şi cib — „„vas”): „O asemenea duplă ameţeală etimologică n- 
ar merita a fi menţionată aice dacă n-ar însoţi-o pretensiunea de a fi o 


doctrină academică” [v]. 


Vă miraţi că vorbeasc pe tonul acesta despre o lucrare la care 
mulți se uită cu pioşenie. Și eu m-am uitat odată. Dar de când am 
citit în dicționarul lui Şăineanu că brânza provine de la orașul 
elvețian Brienz, pioşenia mi-a dispărut ca luată cu mâna. Am înțeles 
că lipsa de logică se transmite ca o boală râioasă dintr-un dicționar 
academic în altul. Se mai renunţă la câte o inepţie gen brânza de la 
Brienz. Dar marea masă a etimologiilor trase de păr stă acolo 


neclintită. 
În numele Sfintei Dogme a Romanizării! 


Intrebarea este: „Până când?” 


[i] Mihai Vinereanu, Dicţionar Etimologic al Limbii 
Române pe baza cercetărilor de indo-europenistică, Bucureşti, Alcor 
Edimpex, 2009, p. 9. 


[ii] De origine traco-dacă. Cf. Mihai Vinereanu, op. cit., p. 
912. 


[iii] B.P. Hasdeu, Originile păstoriei la români. Studiu de 
filologie comparată, în Pierit-au dacii, Bucureşti, Editura Dacica, 
2009, p. 69. 


[iv] Mihai Vinereanu, op. cit., p. 226. 
[v] B.P. Hasdeu, op. cit., p. 69. 


A apărut volumul 2 al cărţii POVEȘTILE MAGICE ALE 
DACILOR. Disponibil aici: http://dacia-art.ro/index.php/car- 

